《费国聘入贺还蜀 其一》
明代·余继登

别久情偏洽，欢多别转难。风尘堪堕泪，霜露好加餐。

路入蚕丛杳，山当鸟道盘。锦官千万里，何处望长安。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。